hu hu en hu hu hu hu hu hu hu hu hu hu nl hu hu hu hu hu hu hu hu eo hu hu hu hu hu pt hu hu pl hu hu fr hu hu hu hu hu hu hu hu hu hu hu hu hu hu hu hu hu hu eo hu hu fr hu en hu hu hu hu hu hu hu hu hu hu hu hu hu hu hu hu pt hu hu hu hu hu hu pl hu hu hu pt hu hu hu hu hu hu hu hu hu hu hu hu hu hu hu es hu pt hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu es hu hu pt hu hu hu fy hu hu hu hu sv hu pt ht hu hu hu hu hu hu hu hu hu hu hu hu hu hu hu hu hu hu hu hu hu es hu hu pt sv hu hu hu hu hu hu hu hu hu hu hu hu hu hu hu hu hu hu is hu hu pt hu hu hu de hu es hu hu pt hu hu hu hu hu hu hu es hu es hu hu hu hu eo pt hu hu hu hu sv hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu es hu es hu hu en hu hu es pt hu hu hu hu hu hu hu hu hu hu hu hu hu sq hu hu hu hu hu hu el hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu pl hu hu hu hu es hu hu hu hu hu hu zh hu hu hu hu hu hu hu hu hu hu hu hu hu hu hu hu hu sv hu hu hu hu pt hu hu hu hu hu sv fr pt hu hu hu hu hu hu hu hu hu hu hu hu cs hu cs hu en hu hu hu hu hu hu hu hu hu hu sv pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu es hu hu hu hu hu hu es hu hu de hu hu hu hu hu hu hu hu hu hu hu hu el hu en hu tr hu hu hu hu hu hu hu pt hu hu hu hu hu hu hu hu hu pl hu hu hu hu hu hu hu hu hu hu hu hu es hu hu hu hu hu hu pt hu hu hu hu hu el hu hu hu hu hu hu hu hu hu es hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
szafi free zabpuding Archives - FittKonyha
2021-10-03Kevert sütemények-gyümölcskenyerekdió, gluténmentes, szafi free zabpuding, szafifree, tejmentes
Van az a bizonyos mese mákos süti, amit sokan megsütöttek már, nálam is nagy kedvenc. Az első változat zabpehelyliszttel készült, majd később született egy zabpuding poros verzió is.  Van egy diós “párja” is (zabpehelyliszt-zabkorpa keverékből-ITT található a recept), most azt variáltam át egy kicsit. Húúú…. hogy micsoda illatok terjengtek sütés közben… Nem egy látványos sütemény, viszont tényleg nagyon-nagyon finom. Pihe-puha, illatos.
100 g Szafi Free karamell ízű zabpuding por
édesítő (nálam 30 g négyszeres erejű édesítő)
1 tk kókuszkrém (10 g)
A zabpuding port, diót, sütőport, fűszerkeveréket, reszelt citromhéjat összekeverjük.
A tojásokat szétválasztjuk, a fehérjéket az édesítő felével habbá verjük.
A tojás sárgájákat a maradék édesítővel felhabosítjuk, hozzáadjuk a kókuszkrémet, majd a vizet és a száraz keveréket felváltva adagolva összekeverjük, végül a felvert tojásfehérjét óvatosan beleforgatjuk.
Sütőpapírral bélelt tepsibe öntjük a tésztát és előmelegített sütőbe tesszük. (24×17 cm-es tepsit használtam.)
A tetejére szánt keverékhez a hozzávalókat elkeverjük, majd kb. 17 perc sütés után a forró süti tetejére öntjük (előtte megszurkáltam a tetejét fogpiszkálóval), visszatesszük a sütőbe és készre sütjük. (Én még plusz 17-18 percig sütöttem.)
Az egész adag kb. 76 g ch és 1250 kcal.
100 gramm süti: 19 g ch és 308 kcal.
A Facebook-on itt találsz meg: fittkonyha.info
2020-09-27Édes aprósütemények, Egyéb, Palacsinták-lepényfélékgluténmentes, sütőtök, szafi free fánk lisztkeverék, szafi free zabpuding, szafifree, tojásmentes
Ha már szezonja van… akkor tököljünk még egy kicsit :)
A korábbi kis kamu, túróízű almafánk volt az ötletadó ehhez a sütőtökös fánkhoz, amibe pluszba belecsempésztem még egy kis karamell és mézeskalács ízvilágot is.
50 g Szafi Free fánk lisztkeverék
10 g Szafi Free karamell ízű zabpuding por
mézessütemény fűszerkeverék (kb. 1 g)
édesítő (nálam 1 tk négyszeres erejű édesítő)
Külön-külön elkeverjük a száraz és a nedves hozzávalókat, majd a két részt összeöntjük.
Pihentetjük kb. 5 percet, (amíg melegszik az olaj), majd felforrósított kókuszolajban kisütjük. (Én púpozott kiskanálnyi adagokban sütöttem ki, így 10 db fánkom lett. Amikor az olajba tettem, a kanállal kicsit lesimítottam.)
(A sütéshez használt olaj nélkül számolva.)
Az egész adag kb.: 55 g ch és 260 kcal.
A Facebook-on itt találsz meg: fittkonyha.info
2020-04-05Kevert sütemények-gyümölcskenyerekgluténmentes, kávé, szafi free zabdara, szafi free zabpuding, szafifree, szafireform
A Szafis kávés drazsé tehet mindenről… Megláttam, és bevillant, hogy kellene valami jó kis kávés süti. Eszembe jutott egy jó pár korábbi kávés finomság, mint például a tejeskávé süti, aztán gondoltam, hogy megpróbálok valami hasonlót gluténmentes változatban. Most nem választottam külön a tésztát (lusta voltam, na…. nem tagadom :D ), de szerintem így is nagyon finom lett. Pihe-puha, szerintem nagyon jó állagú.
120 g Szafi Free karamell ízű zabpudingpor (helyette szerintem jó zabpehelyliszt is)
30 g Szafi Free zabdara (helyette szerintem jó tönkölydara vagy zabkorpa)
1 púpozott tk instant kávé
édesítő (nálam kb. 25-30 g négyszeres erejű édesítő)
+ kb. 30 g Szafi Reform kávés drazsé
Az édesítő kivételével elkeverjük a száraz anyagokat. A tojásokat az édesítővel kézi mixerrel habosra keverjük. Hozzáadjuk a kókuszkrémet, kókuszolajat, aromát, elkeverjük, majd beleöntjük a száraz részt is.
Sütőpapírral bélelt tepsibe öntjük (22×14 cm-es tepsit használtam), megszórjuk drazséval majd előmelegített sütőben megsütjük. 180 fokon kb. 25 percig sütöttem.
Sütőből kivéve fogpiszkálóval megszurkáljuk, ráöntjük a kávét, alufóliával letakarva hagyjuk kihűlni.
Az egész adag kb.: 104 g ch és 1290 kcal.
12 szeletre vágva, 1 szelet kb. 9 g ch és 108 kcal.
2019-10-23Palacsinták-lepényfélékgluténmentes, palacsinta, szafi free palacsinta liszt, szafi free palacsinta lisztkeverék, szafi free vaníliás zabpuding, szafi free zabpuding, szafifree, tojásmentes
Jelentem megvan az ÚJ (aktuális) KEDVENC PALACSINTÁM! (Még több palacsinta recept ITT.) Hogy ez mennyire brutál finom…. Én szeretem a hajdinás és a zabpuding poros palacsintát is, de a kettő keverékéből készült verzió totál levett a lábamról.
Annyira jó puha, könnyen tekerhető, vékony tésztás, kellemesen vanília illatú és ízű…. Számomra tökéletes!
Köszönet a receptért Julikának, aki ismét csodásat alkotott!
Az eredeti recept ITT található Szafi blogján.
65 g Szafi Free tekerhető hajdinás palacsinta lisztkeverék
35 g Szafi Free vaníliás zabpuding por
5 g Szafi Reform négyszeres erejű édesítő
fél g kókuszolaj a serpenyő kenéséhez
A száraz és a folyékony hozzávalókat külön-külön elkeverjük, összeöntjük és kézi habverővel csomómentesre dolgozzuk.
Pihentetjük 15 percet, majd kiolajozott serpenyőben kisütjük őket. (Oldalanként kb. 1,5-2 perc, amikor elválik a széle a serpenyőtől, akkor lehet fordítani.)
Nekem 7 db palacsinta lett ebből az adagból.
Az egész adag kb.: 460 kcal és 70 g ch
7 db palacsinta esetén, 1 db palacsinta: 66 kcal és 10 g ch.
A Facebook-on itt találsz meg: fittkonyha.info
2019-09-30Csupakrém süteményekalma, gluténmentes, szafi free ch csökkentett piskóta liszt, szafi free vaníliás zabpuding, szafi free zabdara, szafi free zabpuding, szafifree, tejmentes, tojásmentes
Annyira ettem volna valami jó kis almás, őszi, “bebújós” sütit. Először a brutál almásra gondoltam, de mivel fogytán van az ahhoz szükséges lisztem, így változtattam a terven. Két receptből gyúrtam össze, az egyik a Szafi Free szénhidrátcsökkentett kakaós piskóta, a másik pedig a Szafi Free tiramisu süti. Szerintem nagyon finom lett, illetve a “kóstoló brigádtól” sem jött rá panasz :D
Ja igen…. utólag néztem a képeken, hogy az egyik milyen kis ferde szegénykém…. :D Élőben nem tűnt ennyire ilyennek, de úgy voltam vele, hogy ez már így marad, nem vágok másik szeletet, nem kell mindig mindennek tökéletesnek lenni. (Mondjuk ez rám -sajnos – amúgy sem jellemző :D )
(A Szafi Free szénhidrátcsökkentett Sacher torta alapján készült, ITT található az eredeti recept)
225 g Szafi Free csökkentett szénhidrát-tartalmú muffin/piskóta lisztkeverék
25 g Szafi Reform szírszegény kakaópor
édesítő (nálam 25 g Szafi Reform négyszeres erősségű édesítő)
A hozzávalókat kézi habverővel/villával összekeverjük, sütőpapírral bélelt tepsibe öntjük (én 22×13 cm-es tepsit használtam) és előmelegített sütőben megsütjük. (Én 180 fokon kb. 32 percig sütöttem.)
(A Szafi Free tiramisu sütemény alapján készült – eredeti recept ITT -, egy-két kisebb módosítással.)
35 g Szafi Free vaníliás zabpuding por
60 g Szafi Free gluténmentes zabdara/zabgríz
3 dl növényi tej (nálam 30 g Cocomas és 270 g víz keveréke)
150 g reszelt alma (2 kisebb db)
1 tk Szafi Reform keksz fűszerkeverék (vagy almás pite fűszer/fahéj)
30 g Szafi Free fahéjas-almás quinoa müzli
A hozzávalókat – a müzli KIVÉTELÉVEL – összekeverjük, alacsony hőfokon, folyamatosan kevergetve összefőzzük, majd amikor kicsit kihűlt belekeverjük a müzlit is.
A kihűlt piskótát ketté vágjuk, megtöltjük a krémmel és hűtőbe tesszük.
A tetejét bevonjuk csokikrémmel, ami nálam így alakult:
kb. 2 ek víz
Ezeket kanállal kikevertem és a süti tetejére simítottam.
Az egész adag kb. 245 g ch és 1810 kcal.
(14-16 nagy szeletre vágható.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2019-05-05Csupakrém sütemények, Tortafélékgluténmentes, sajttorta, szafi free hajdina kása, szafi free zabpuding, szafifree
Még a húsvéti vásárban akadt meg a szemem a narancsos-csokis ízű krémmézen, amibe ott azonnal beleszerettem, pedig akkor még nem is kóstoltam, de valahogy éreztem, hogy ez csak jó lehet. És nem tévedtem… korábban soha nem ettem még krémmézet, fogalmam nem volt, hogy milyen. Jelentem isteni finom. Olyan, mintha csokikrém lenne. Be is indította a fantáziámat, muszáj volt valamit alkotni belőle. Húúúú, ne tudjátok meg, hogy micsoda illatok terjengtek a konyhában, miközben sült. Persze enélkül is elkészíthető a sajttorta, mert az ugye alapból isteni… de azért a krémméz sokat dobott rajta szerintem.
Az alap a narancsos-csokis ízű hajdina kása/keksz alap csomagolásán lévő recept szerint készült, egy minimálisan csökkentve a folyadék mennyiségét.
Még több sajttorta recept ITT.
150 g Szafi Free narancsos-csokis ízű hajdina kása/keksz alap
100 g Kara light kókusztej
200 g light krémsajt (kép ITT!)
15 g Szafi Free vaníliás zabpuding por
50 g Kara light kókusztej
50 g narancsos-csokis krémméz (persze enélkül is jó, de nagyon finom ízt adott neki)
Az alap hozzávalóit aprítógéppel összekeverjük. Sütőpapírral bélelt formába nyomkodjuk, hűtőbe tesszük.
A krém hozzávalóit kézi habverővel összekeverjük.
Az alapot lekenjük (a felmelegített) krémmézzel, ráöntjük a krémet, és előmelegített sütőben megsütjük. 170 fokon kb. 35-40 percig sütöttem. Akkor kell(ene) kivenni, amikor még úgy tűnik, hogy nem sült meg, mert ahogy hűl, úgy fog dermedni. Én egy kicsit túlsütöttem, ezért mire kihűlt, megrepedt a teteje, de ez csak a szépségén ront, az ízén nem. :) Ez amolyan “sajttorta-mumus” :)
Még annyi, hogy nem lett túl magas, érdemes duplázni a krémet, de nekem ennyi alapanyagom volt, abból kellett kihozni a “legtöbbet”. :) Viszont – szerintem – ez is csak a külalakon “rontott”, ugyanis így is bőven elég egy szelet egy ilyen süteményből.
Az egész adag kb.: 145 g ch és 1140 kcal.
(Krémméz nélkül: 105 g ch és 990 kcal.)
Barbi süti (sütés nélküli, vaníliás-citromos zabos süti)
2019-03-26Csupakrém sütemények, Sütés nélküli édességek, Tortaféléksütés nélküli, szafi free zabpuding, szafi zabpuding, szafifree, zabpehely
Barbi süti (sütés nélküli, zabos-pudingos)
Az ötletet “Fittsütis Betti” citromos kakaós szelet receptje adta, amit annak idején én nagyon-nagyon sokszor elkészítettem, többféle ízben is. Rendesen függő voltam :D Most elkészítettem újra, tejmentesen, gluténmentesen, “szafisítva”. Csak menet közben meggondoltam magam, és kicsit leegyszerűsítettem – az eredetileg is tök egyszerű – receptet, így most tortaformában készült.
ITT találjátok a korábbi receptet. (Sajnos Betti blogja azóta megszűnt, így a saját verziómat tudom csak megmutatni.)
És egy kis “személyes”: megmondom őszintén, hogy nem is terveztem megosztani ezt a verziót, mert annak ellenére, hogy szerintem tényleg nagyon-nagyon finom (volt :D ), én kicsit “laposnak” találtam, – tehát tényleg ne egy magas tortaféleséget képzeljetek el – viszont az egyik kedves “virtuális” barátnőm (akinek megmutattam a képet) meggyőzött, hogy ez keeeellll! :) Jó, oké, Barbi. Akkor itt a Barbi süti :) (Ja, és valami frappánsabb “dumát” terveztem ám, de akkor lehet, hogy húsvétig sem került volna fel a recept. :D  Szóval sziaaaaaaaaaaaaaaaaaaa! :) )
fél citrom leve (kb. 40 g)
édesítő ízlés szerint (nálam kb. 20 g négyszeres erejű)
kb. 40 g kókusztejszín
kb. 50 g víz
30-35 g Szafi Free vaníliás zabpuding por
100 g Violife vegán “krémsajt”
Az alap hozzávalóit aprítógépbe tesszük, és összekeverjük. Sütőpapírral bélelt formába nyomkodjuk, hűtőbe tesszük.
A krém hozzávalóit – a krémsajt kivételével – összefőzzük, kihűtjük, majd kézi habverővel belekeverjük a krémsajtot is. (Én 30 g zabpuding porral készítettem, így is jól lehetett szeletelni, de egy kicsivel sűrűbbre készítve hamarabb vágható lesz.)
Ráöntjük az alapra és hűtőbe tesszük legalább egy éjszakára. A tetejét lime szeletekkel és kakaóbabtörettel díszítettem.
Az egész adag kb.: 118 g ch és 1030 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-11-17Kevert sütemények-gyümölcskenyerekbanán, gluténmentes, szafi free zabpuding, szafifree, tejmentes, tojásmentes
Nagyon szeretem a Szafi Free zabpuding porokat, mert nemcsak pudingként isteniek, hanem sok más finomság is készíthető belőlük. Pl. palacsinta, mákos süti, stb. stb. És mostantól kijelenthetem, hogy “brownie” is. : ) Ráadásul tojás és tej nélkül. Ja, és csoki nélkül. Szerintem tényleg nagyon finom lett, jó krémes, szaftos. (Szóval ne egy “piskótás” valamit várjatok. : ) )
Két korábbi receptet “gyúrtam össze”, a bolond sütit és a babos sütit.
2 db banán (nekem 180 g volt héj nélkül)
100 g Szafi Free kakaós zabpuding por
édesítő (én 100 g eritritet használtam – így jó édes lett, de mehet bele kevesebb is, ha valaki nem annyira édesszájú)
1 tk ecet (nálam fehérborecet)
A száraz hozzávalókat összekeverjük. A banánt villával áttörjük, hozzáadjuk a folyékony anyagokat, majd a két részt összeöntjük, alaposan elkeverjük. (Én csak villával kevertem, nem használtam gépet.) Sütőpapírral bélelt tepsibe öntjük és előmelegített sütőben megsütjük. (180 fokon kb. 40 percig sütöttem, 22×14 cm-es tepsit használtam.)
Az egész adag kb.: 100 g ch és 515 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-11-08Bonbonok-desszertgolyók, Sütés nélküli édességekdesszertgolyó, gluténmentes, mák, sütés nélküli, szafi free vaníliás zabpuding, szafi free zabdara, szafi free zabpuding, szafifree, tejmentes
A korábbi Raffaello ízű golyó alapján készült ez a mákos változat. Szerintem még finomabb lett, mint a kókuszos… Na jó, ez ugye ízlés dolga, hogy ki mit szeret jobban, a mákot vagy a kókuszt… de én amúgy alapból sokkal jobban kedvelem a kókuszos finomságokat, és mégis ez a mákos verzió ízlik jobban : )
Még több sütés nélküli desszertgolyó recept ITT.
Hozzávalók (8-10 db golyóhoz):
25 g Szafi Free vaníliás zabpuding por (ilyen)
15 g Szafi Free zabdara (ilyen)
40 g darált mák
édesítő ízlés szerint (kb. 40-50 g cukornak megfelelő)
reszelt (kezeletlen) citromhéj (nem kell sajnálni belőle : ) )
A hozzávalókat  – kézi habverővel – elkeverjük, majd alacsony hőfokon összefőzzük, kihűtjük. (Lágyabb állagú, mint a kókuszos, de így is jól formázható. A legjobb, ha egy éjszakára hűtőbe tesszük, úgy könnyebb vele bánni.) Vizes kézzel golyókat formázunk és kókuszreszelékbe/kakaóbab töretbe forgatjuk őket.
(A forgatáshoz használt kókuszreszelék/kakaóbab töret nélkül)
Az egész adag: 38 g ch és 380 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-11-04Kalácsok, Kelt tésztákgluténmentes, kalács, stollen, szafi free élesztős liszt, szafi free vaníliás zabpuding, szafi free zabpuding, szafifree, tojásmentes, ünnepek
Próbálkoztam már korábban is stollennel (ITT található a recept), most kipróbáltam Szafi Free változatban is. Mégpedig a két kedvenc alapanyagomból készült tésztából, amit először az amerikai csokis keksznél használtam (uuuhhh… arról mindig eszembe jut a nyári Guns koncert…. : D ) Később ebből a tésztából – némi változtatással – készült az almás “pite”, most pedig az almás tésztáját még tovább “csavarva” született meg ez a gluténmentes stollen.
Szerintem nagyon-nagyon finom lett, annyira illatos… Amikor frissen kóstoltam, akkor még puhábbnak tűnt, tehát inkább kalácsos volt, de másnap reggelre “tömörebb” lett, tehát mint a hagyományos stollen. (Mert ugye az sem egy puha, levegős kalács.)
150 g Szafi Free csökkentett rosttartalmú lisztkeverék
30 g Szafi Free vaníliás zabpuding por
édesítő (nálam kb. 30 g Szafi Reform négyszeres erejű édesítő)
citromhéj (szárítottat használtam most)
20 g frissen facsart (vagy 100%-os bolti) citromlé
pár csepp rum aroma
aszalványok, magok ízlés szerint (én kb. 40-50 grammot tettem bele, vegyesen, arany mazsolát, fekete mazsolát, diót, kakaóbab töretet, mandulát)
A tetejére sütés után:
EzCoat olajspray (vagy tejfogyasztóknak vaj)
Az aszalványok/magok nélkül a száraz és nedves hozzávalókat külön-külön kimérjük, elkeverjük, majd a két részt összeöntjük. Hozzáadjuk az aszalványokat/magokat és villával alaposan összekeverjük. Letakarva pihentetjük kb. 20 percet. Lisztezett felületen (kb. 5 g lisztet használtam) átgyúrjuk, kézzel ovális alakúra “nyomkodjuk”. (Kb. 21 cm hosszú és 13 cm szélesre). A közepére a tenyerünk élével vagy nyújtófával egy mélyedést készítünk, ráhajtjuk a tészta felét, majd a tenyerünkkel kialakítjuk a “gerincet”. (Úúúúú… ez a halálom, nem tudom leírni az ilyesmi formázást, de ha rákerestek neten, akkor megtaláljátok.)
Sütőpapírral bélelt tepsire tesszük és 180 fokra előmelegített sütőben megsütjük. (Kb. 50-55 percig sütöttem.)
Sütőből kivéve lefújjuk Ez Coat spray-vel (vagy lekenjük vajjal) és vastagon megszórjuk por eritrittel.
(Csak a tészta, az aszalványokat és magokat nem mértem, így nem tudtam számolni.)
Az egész adag kb: 140 g ch és 775 kcal.
Stollen Anyukámtól : )  (Na jóóóó, ő egy kicsit “csalt”, ugyanis tett bele egy kis kandírozott narancs- és citromhéjat is, de nagyon örülök, hogy az egyik kedvenc karácsonyi süteményét sikerült reprodukálnom és az elmúlt pár napban már nem egyszer megsütötte.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-09-26Kevert sütemények-gyümölcskenyerekgluténmentes, mák, mese mákos, szafi free zabpuding, szafifree
Mákos sütit ettem volna, és eszembe jutott a régi mese-mákos sütim, amit nagyon-nagyon szerettem. Vagyis nem csak én, hanem a visszajelzések alapján másoknál is sikert aratott : ) Úgy terveztem, hogy azt sütöm meg újra “Szafi-s változatban” (zabkorpa helyett zabdarával), csak kiderült, hogy nincs elég zabpehelylisztem hozzá…. Már majdnem el is napoltam a sütést, amikor eszembe jutott az egyik kedvenc alapanyagom a vaníliás zabpuding por. És így már zabdara se kellett : ) Szerintem nagyon-nagyon finom lett ez a változat is. (Teszteltem az egyik legnagyobb kritikusomon – Apukámon – is, azt mondta, hogy megírhatom hozzá a receptet, mert ez tényleg nagyon-nagyon finom! : ) ) Egy valamiért “haragszom rá”…. az istenért nem hagyta magát normálisan lefotózni : D De higgyétek el, tényleg nagyon finom.
A korábbi zabpehelylisztes változat ITT található. (Sőt, van egy mese diós is ITT : ) )
(kb. 22×14 cm-es tepsihez)
100 g Szafi Free vaníliás zabpuding por (ezt használtam)
70 g darált mák
kb. 80-100 g cukornak megfelelő édesítő (én 20-25 g Szafi Reform négyszeres erejű édesítőt használtam)
150 g görög joghurt (vagy növényi joghurt)
plusz mehet bele fahéj, szegfűszeg
A tojásokat szétválasztjuk, a fehérjéket egy csipetnyi sóval habbá verjük, félretesszük. A zabpuding port, mákot, sütőport összekeverjük.
A tojás sárgájákat az édesítővel elkeverjük (én géppel kicsit felhabosítottam), hozzáadjuk a joghurtot, kókusztejet, majd a pudingporos-mákos keveréket (ezt már kézi habverővel kevertem), végül a felvert tojásfehérjét óvatosan beleforgatjuk. Sütőpapírral bélelt tepsibe öntjük a tésztát és előmelegített sütőben megsütjük.
A tetejére szánt keverékhez a hozzávalókat elkeverjük, majd a forró süti tetejére simítjuk és pár percre visszatesszük a sütőbe.
Én 180 fokon sütöttem, kb. 17-20 perc sütés után kentem rá a joghurtos keveréket, majd további 3-5 percig sütöttem. (Tűpróbával ellenőriztem.)
Az egész adag kb.: 100 g ch és 1100 kcal.
12 szeletre vágva, 1 szelet kb: 8 g ch és 92 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-09-15Csupakrém sütemények, Egyébalma, gluténmentes, szafi free élesztős liszt, szafi free zabpuding, szafifree, tejmentes, tojásmentes
Valamilyen nagyon almás sütit szerettem volna készíteni, és eszembe jutott egy régi sütim (EZ), ami szerintem nagyon finom volt. Az teljesen más alapanyagokból készült, gondoltam megpróbálom elkészíteni az új kedvenceimből : ) Kicsit féltem, hogy nem találom el a tészta állagát, de megmondom őszintén, hogy minden várakozásomat felülmúlta, szerintem nagyon jó lett. Mondanám, hogy almás pite, de mivel hiányzik a fenti tészta réteg, így inkább csak simán brutál almás süti lett : )
A tésztához az amerikai csokis kekszből indultam ki (recept ITT), csak változtattam az arányokon, hogy ne legyen annyira “kekszes”.
120 g Szafi Free csökkentett rosttartalmú kenyér lisztkeverék
50 g Szafi Free vaníliás zabpuding por (vagy Szafi Free karamell ízű zabpuding por – ennél a verziónál kihagytam a citromhéjat és vanília aroma helyett tejszínes mogyoró aroma került bele)
édesítő ízlés szerint (én kb. 20 g Szafi Reform négyszeres erejű édesítőt használtam)
10 g almaecet (vagy frissen facsart citromlé)
pár csepp vanília aroma
kb. 450 g reszelt alma (nekem ez 6 db közepes almából jött ki)
egy fél lime/citrom leve
1 tk Szafi Reform almás pite fűszerkeverék
20 g Szafi Free vaníliás zabpuding por
A tésztához a száraz és a nedves hozzávalókat külön-külön elkeverjük, a két részt összeöntjük, összegyúrjuk és hűtőbe tesszük, amíg elkészítjük az almás tölteléket.
A reszelt almához adjuk a többi hozzávalót és villával alaposan összekeverjük. (Nem kell összefőzni.)
A tésztát kinyújtjuk, sütőpapírral bélelt tepsibe tesszük, ráöntjük az almát és előmelegített sütőben megsütjük. (180 fokon kb. 45 percig sütöttem.)
Az egész adag kb.: 194 g ch és 1000 kcal.
12 szelet esetén, 1 szelet kb.: 16 g ch és 83 kcal.
Amikor Anyum készíti, akkor még finomabb…. : )
Imádom, ahogy belengi a lakást a fahéj illat, miközben sül ez a finom almás süti! :)
Karamellás zabpudinggal is isteni finom ám! :)  (Vanília aroma helyett tejszínes mogyorós aroma került bele, illetve kimaradt a citromhéj.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
Hamis Ferrero Rocher szelet
2018-07-21Csupakrém süteményekferrero rocher, gluténmentes, szafi free protein, szafi free zabpuding, szafi karobos lisztkeverék, szafifree, tojásmentes
Hamis Ferrero Rocher szelet
Sütöttem már korábban is ilyesmi, hamiskás Ferrero Rocher sütit (recep ITT), és régóta terveztem, hogy elkészítem egy “mindenmentes” változatban is. A krémhez a korábbi oroszkrém torta receptje volt a kiinduló pont, mert szerintem az nagyon jó állagú és finom kis krém lett.
A piskótához Szafi proteines piskóta receptjét használtam, ami ITT található.
230 g Szafi Free karobos piskóta és muffin lisztkeverék (ezt használtam)
30 g Szafi Free fehérjés shake protein (ezt használtam)
20-25 g Szafi Reform negyedannyi édesítő,
30 g 100%-os citromlé vagy almaecet
100 g cukormentes lekvár (én Szafi Free pirosbogyós lekvárt használtam használtam)
70 g Szafi Free kakaós zabpuding por (ezt használtam)
pár csepp vanília aroma
durvára tört török mogyoró (én kb. 50 grammot tettem bele, de mehet bele jóval több is)
100 g Hideg Nyalat natúr krémsajt
1 tk konjakgumi (ezt használtam)
10 g holland kakaópor
egy nagy csipetnyi konjakgumi
kb. 30 g durvára tört török mogyoró a díszítéshez
A piskótához a vizet, citromlevet, lekvárt, rum aromát kézi habverővel összekeverjük. Hozzáadjuk az édesítőt, a protein shake port, majd a lisztkeveréket és alaposan elkeverjük. (Sűrű, krémes tészta lesz.) Sütőpapírral bélelt formába öntjük (én egy kb. 25×16 cm-es tepsit használtam, de lehet érdemesebb eggyel nagyobb – kb.20×30 cm-es – tepsiben sütni), és előmelegített sütőben megsütjük. (180 fokon kb. 30 percig sütöttem.)
A krémhez a pudingport, sót, édesítőt, tejet, aromát egy edényben kikeverjük, majd összefőzzük, kihűtjük. Kézi habverővel belekeverjük a sajtkrémet és egy csapott tk konjakgumit, (alaposan össze kell keverni), majd hozzáadjuk a durvára tört mogyorót is. (Mehet bele több mogyoró is, csak nekem nem volt több, mivel nem tudtam előre, hogy mekkora adag krémem lesz, így csak ennyivel készültem : ) )
Az előzőleg jól behűtött cocomas-t (én egy kis időre betettem a fagyasztóba is, a lényeg, hogy tényleg jól le kell hűteni) az édesítővel, kakaóporral és egy csipetnyi konjakgumival kézi mixerrel felverjük, majd a pudingos részhez keverjük.
A krémet elsimítjuk a kihűlt piskótán és hűtőbe tesszük egy éjszakára. A tetejét megszórjuk mogyoróval.
Az egész adag kb: 257 g ch és 2260 kcal.
12 nagy szeletre vágva, 1 szelet: 21,5 g ch és 188 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-05-04Csupakrém sütemények, Kevert sütemények-gyümölcskenyerekgluténmentes, kráteres, szafi free fehérjés kása, szafi free hajdina kása, szafi free kása, szafi free protein, szafi free zabpuding, szafi karobos lisztkeverék, szafifree, tejmentes, tojásmentes
Nagyon vártam már, hogy kipróbáljam az új Szafi Free főzés nélküli fehérjés kását. Jóóóó, mindig nagyon várom az új termékeket : ) És persze most sem csalódtam, mert tényleg nagyon finom, és nagyon jó, hogy pikk-pakk elkészül, ugyanis főzni sem kell.  Ja, és baromi laktató, nem tudtam egyszerre megenni az egy adagot, pedig tudok ám enni : ) Szóval nekem tényleg nagyon bejött, így jött az ötlet, hogy kipróbálom süteményhez is. Úgy is bevált : )
(További “kráteres” süti receptek ITT.)
A piskóta Szafi proteines piskóta receptje alapján készült, ami ITT található Szafi blogján.
230 g Szafi Free karobos piskóta és muffin lisztkeverék (ezt használtam)
30 g Szafi Free fehérjés shake protein (ezt használtam)
1 tk instant kávé (elhagyható)
20-25 g Szafi Reform negyedannyi édesítő,
30 g 100%-os citromlé
100 g cukormentes lekvár (én Szafi Free fahéjas szilvalekvárt használtam)
20 g Szafi Free főzés nélküli fehérjés kása alap (ezt használtam)
10 g Szafi Free vaníliás zabpuding por (ezt használtam)
1 dl meleg (növényi) tej
15 g Szafi Free narancsos-csokis kása/keksz alap a szóráshoz (ezt használtam)
Először a krémet készítjük el: A narancsos csokis kása/keksz alap kivételével összekeverjük a hozzávalókat.
A piskótához a vizet, citromlevet, lekvárt, rum aromát kézi habverővel összekeverjük. Hozzáadjuk az édesítőt, a protein shake port, kávét, majd a lisztkeveréket és alaposan elkeverjük. (Sűrű, krémes tészta lesz.) Sütőpapírral bélelt formába öntjük (én egy kb. 25×16 cm-es tepsit használtam), a tetejére kanalazzuk a krémet, megszórjuk narancsos-csokis kásával és előmelegített sütőben megsütjük. (180 fokon kb. 30 percig sütöttem.)
Az egész adag kb: 212 g ch és 1160 kcal.
12 szelet esetén, 1 szelet: 17,5 g ch és 97 kcal.
100 g süti: 31,5 g ch és 173 kcal.
Itt pedig a kása, a csomagoláson lévő recept alapján:
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-02-12Bonbonok-desszertgolyók, Sütés nélküli édességekdesszertgolyó, gluténmentes, répatorta, répatorta-golyó, sütés nélküli, szafi free zabpuding, szafifree puding, szafifree zabdara
Nagyon szeretem ezt a zabdarát, simán csak “tejbegrízként” is, vagy grízpudingnak elkészítve, de sütöttem már belőle például túrós sütit is. Most pedig sütés nélküli répatorta golyó készült. Hogy honnan jött az ötlet? Jó kérdés… talán a hűtőben lapuló 1 kg sárgarépa ihletett meg : )
Egy korábbi, szintén sütés nélküli, zabpelyhes répatorta golyó recept ITT.  (De ha valaki igazi répatortát sütne, akkor ahhoz is van receptem ITT.)
100 g sárgarépa (tisztított súly)
50 g Szafi Free gluténmentes zabdara (ezt használtam)
15 g Szafi Free vaníliás zabpuding por (ezt használtam)
édesítő ízlés szerint (én Szafi Reform vaníliás eritritet plusz négyszeres erejű édesítőt használtam)
kb. 100 g kókusztej
50 g darált dió
A megtisztított sárgarépát karikára vágjuk és puhára főzzük. Villával áttörjük. A zabdarát, pudingport, édesítőt, fahéjat elkeverjük a kókusztejjel és alacsony hőfokon, folyamatosan kevergetve összefőzzük. Hozzáadjuk a reszelt citromhéjat és a darált diót, kihűtjük, elkeverjük a sárgarépával. (Érdemes – legalább egy kis időre – hűtőbe is tenni, hogy jól besűrűsödjön.) Golyókat formázunk és darált dióba forgatjuk. (Egyébként szerintem kásaként is nagyon finom, ha valakinek nincs kedve “golyózni” : ) )
(a forgatáshoz használt dió nélkül)
Az egész adag: 60 g ch és 624 kcal.
12 db golyó esetén, 1 db: 5 g ch és 52 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
Szafi Free vegán tiramisu
2018-01-30Csupakrém sütemények, Egyébgluténmentes, kávé, szafi free világos piskótaliszt, szafi free zabpuding, szafifree, tiramisu
Megmondom őszintén, hogy én nagyon mascarpone/krémsajt mániás vagyok, így nehezen tudtam elképzelni, hogy anélkül milyen lehet a tiramisu… Viszont annyi sok guszta tiramisu fényképet láttam, amit Szafi vegán tiramisuja alapján készült, hogy muszáj volt nekem is kipróbálni. Hát…. ha ettetek már finomat… ez valami kegyetlen jó : ) Tényleg totál tiramisu “fílingje” van, nálam abszolút kedvenc lett.
Szafi receptjét használtam (ami ITT található), kisebb módosítással. Annyit változtattam, hogy nem a receptben szereplő piskótából készítettem, hanem a piskóta lisztkeverék csomagolásán lévő recept alapján sütöttem meg. (Így került bele nekem alma is.) Illetve elsőre csak fél adagot készítettem, mert nem volt elég kókusztejem, de ne hallgassatok rám, indítsátok a normál adaggal szerintem : )
(ez az eredeti recept fele)
125 g Szafi Free világos piskóta lisztkeverék (ezt használtam)
kb. 40 g cukornak megfelelő édesítő (én 10 g negyedannyit használtam)
50 g reszelt alma (vagy lekvár)
(szintén az eredeti recept fele)
50 g Szafi Free vaníliás zabpuding (ezt használtam)
40-45 g cukornak megfelelő édesítő (nálam 10 g negyedannyi, plusz 2 tk Szafi Reform vaníliás eritrit)
kb. 1,5 dl ízlés szerint édesített kávé, plusz pár csepp rum aroma
holland kakaópor (és egy kevés vaníliás eritrit) a szóráshoz
A piskótához a lisztkeverék kivételével kézi habverővel elkeverjük a hozzávalókat, majd hozzáadjuk a lisztkeveréket is és alaposan összekeverjük. Sütőpapírral bélelt tepsibe öntjük (én egy 21×14 cm-es tepsit használtam) és előmelegített sütőben megsütjük. Rácson hagyjuk kihűlni.
A krémhez a hozzávalókat alaposan elkeverjük, majd alacsony hőfokon, folyamatosan kevergetve sűrűre főzzük.
A kihűlt piskótát tetszőleges méretű darabokra vágjuk (én 24 db kb. 3×3 cm-esre vágtam), egy kicsit áztatjuk a kávéban, majd rétegezzük a pudinggal. A rétegek közé és a tetejére kakaóport (és édesítőt) szórunk. Hűtőbe tesszük egy éjszakára.
Az egész adag: 144 g ch és 730 kcal.
Nem tudom megunni…. : ) (Most Szafi Free karobos lisztkeverékből készítettem a piskótát, EZ a recept alapján.
A Facebook-on itt találsz meg: fittkonyha.info
2018-01-05Csupakrém süteményekdatolyaszilva, gluténmentes, sajttorta, szafi free karobos quinoa kása, szafi free kása, szafi free zabpuding, szafi zabpudig
Nincs különösebb sztori, csak annyi, hogy Anyunál megláttam két szép, érett datolyaszilvát, és úgy voltam vele, hogy… hhhhmmm valamire biztos jó lesz : ) Első gondolatom egy datolyaszilvás turmix volt, de végül sajttorta lett belőle… Nem bántam meg : ) Persze bármilyen gyümölccsel elkészíthető, például banánnal vagy majd szezon idején sárgabarackkal is nagyon finom lehet.
Az alaphoz Szemők Naomi vegán quinoa keksz receptjét használtam. (Amit mellesleg rögtön a tortasütés után, amolyan hirtelen felindulásból, elkészítettem a vaníliás chia magos quinoa kása alapból, és annyira nagyon finom lett, hogy majdnem nem maradt fényképezni való példány : ) )
Hozzávalók az alaphoz: (vagy helyette bármelyik sajttorta alap jó)
85 g Szafi Free reggeliző karobos quinoa kása alap (ezt használtam)
kb. 30-40 g cukornak megfelelő édesítő
200 g light krémsajt (kép ITT)
0,5 dl (hozzáadott cukortól mentes) light multivitamin (Aldi-ból, vagy helyette bármilyen más folyadék, pl. kókusztej)
15 g Szafi Free vaníliás zabpudingpor (vagy helyette zabpehelyliszt, vagy 7-10 g “sima” pudingpor)
édesítő (kb. 80 g cukornak megfelelő)
egy fél datolya szilva kockára vágva (tisztított súly kb. 80 g)
50 g (tisztán mérve, héj nélkül) datolya szilva kockára vágva
édesítő ízlés szerint (kb. 15 g cukornak megfelelő)
60 g (hozzáadott cukortól mentes) light multivitamin (Aldi-ból, vagy helyette bármilyen más folyadék, pl. kókusztej)
fél tk (3 g) étkezési zselatin
Az alap hozzávalóit kézi habverővel vagy villával összekeverjük, hűtőbe tesszük kb. 10 percre. Sütőpapírral bélelt formába nyomkodjuk. A krém hozzávalóit (a datolyaszilva kivételével) kézi habverővel elkeverjük. A datolyaszilvát meghámozzuk, apróra vágjuk. Eloszlatjuk az alapon, meglocsoljuk citromlével, majd ráöntjük a krémet és előmelegített sütőben megsütjük, majd kihűtjük. (170 fokon kb. 30 percig sütöttem.)
A zselés réteghez a meghámozott, apróra vágott datolya szilvát, édesítőt, gyümölcslevet, zselatint elkeverjük, alacsony hőfokon, folyamatosan kevergetve összefőzzük. Kicsit kihűtjük majd a tortára önjük és dermedésig hűtőbe tesszük.
Az egész adag kb.: 94 g ch és 810 kcal.
100 gramm kész süti: 16 g ch és 138 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2017-11-24Krémek, kásák, pudingokgluténmentes, szafi free zabdara, szafi free zabpuding, szafifree
Nagyon vártam már, hogy kipróbálhassam Szafi új termékét, a gluténmentes zabdarát. Elsőre úgy terveztem, hogy “hagyományos” tejbegrízt készítek belőle, de aztán megláttam nála EZT a nagyon guszta pudingos változatot… Húúúú, ez valami isteni finom. Nagyon krémes, nagyon laktató, nagyon nagyooooon jó, nálam abszolút kedvenc lett. Kicsit megvariáltam az eredeti receptet (mert hát ugye ott volt a téli teaválogatásom : ) ), és növényi tej helyett narancsos teában főztem meg, illetve vaníliás puding helyett kakaós pudingot használtam. (Mert imádom a narancsos csokis ízt.) Igazi téli hangulatú kis reggeli/tízórai/uzsonna. Azóta készült már egy vaníliás szilvás grízpuding is, az is isteni finom. (Recept ITT.)
25 g Szafi Free kakaós zabpuding (ezt használtam)
40 g Szafi Free gluténmentes zabdara/zabgríz (ezt használtam)
3 dl folyadék (nálam 2,5 dl fehér tea fűszeres narancs ízesítéssel – Naturland -, plusz fél dl frissen facsart narancslé) (az eredeti recept szerint 4 dl növényi tej)
A hozzávalókat kézi habverővel elkeverjük, majd alacsony hőfokon, kevergetve, felforraljuk, majd forrás után pár perc alatt készre főzzük. (Eredetileg 5-8 perc, de ez tűzhelyfüggő. Látszik az állagán, nem lehet elrontani : ) )
Az egész adag: 44 g ch és 260 kcal.
Én két adagra osztottam, így egy adag: 22 g ch és 130 kcal.
Szafi Free epres-banános zabpuding porral is isteni : )  (Most tea helyett kókusztejjel, narancslé nélkül készítettem.)
Narancsos csokis ízű grízpuding: (A tetején Szafi Free narancsos-csokis kása alap és kakaóbab töret.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2017-08-04Krémek, kásák, pudingokgluténmentes, maca, szafi free zabpuding, szafi puding, szafifree, zabpehely
Régebben sokszor volt zabkása a reggelim (vagy épp tízóraim, uzsonnám), most a napokban újra megkívántam : ) Semmi trükk, de hátha jól jön ötletként valakinek.
20 g (apró szemű) zabpehely
10 g Szafi Free epres banános pudingpor
kb. 120 g víz (vagy tej)
A hozzávalókat összekeverjük, összefőzzük, ennyi : ) Ízlés szerint díszítjük, gyümölccsel, stb. (Én szórtam rá egy kis maca port, és Szafi Free müzlikeveréket. Na meg banánt, és szedret, mert akkor már adjunk az élvezeteknek : ) )
(csak a kása, a gyümölcsök, müzli nélkül)
Az egész adag: 20 g ch és 110 kcal.
A Facebook-on itt találsz meg: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár